**OBRAZLOŽENJE PRIJEDLOGA FINANCIJSKOG PLANA ZA 2024. I PROJEKCIJE ZA 2025. I 2026. GODINU**

**NAZIV KORISNIKA: Osnovna škola Ivanska**

**DJELOKRUG RADA: Osnovnoškolsko obrazovanje je primarni djelokrug rada.**

**Uz obrazovanje učenika organiziran je i rad po slijedećim organizacijskim cjelinama:**

* **Školska kuhinja u Ivanskoj**
* **Školska kuhinja u PO Narta**
* **Školsko-sportska dvorana**
* **Stambeni dio**
* **Školsko-sportski klub „Ivan Obrljan“**
* **Ministarstvo obrazovanja**
* **Izvanučionična nastava**
* **Udžbenici**
* **Erasmus+**
* **Ostala vlastita mjesta prihoda/troška**

**FINANCIJSKI PLAN ZA 2024.-2026. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2024.** | **2025.** | **2026.** |
| **1.** | **P1 REDOVNE DJELATNOSTI** | **896.585,00** | **896.585,00** | **896.585,00** |
| **2.** | **P14 OSNOVNOŠKOLSKO OBRAZOVANJE-DECENTRALIZACIJA** | **55.570,00** | **55.570,00** | **55.570,00** |
| **3.** | **P15 OSNOVNOŠKOLSKO OBRAZOVANJE-IZNAD STANDARDA** | **40.551,00** | **20.305,00** | **20.305,00** |
|  | **Ukupno:** | **992.706,00** | **972.460,00** | **972.460,00** |

**NAZIV PROGRAMA: P1 REDOVNE DJELATNOSTI**

**OPIS PROGRAMA: Unutar programa je organizirana aktivnost Redovna djelatnost OŠ – vlastita sredstva.**

**CILJ PROGRAMA: Kod planiranja prihoda i rashoda planira se svrsishodna nabava opreme za rad kroz uključenje vlastitih sredstava u provedbu materijalne osnove, za što kvalitetniji rad i ugođaj unutar primarnog djelokruga rada škole, kako učenika/ca, tako i zaposlenika/ca.**

**Povećati interes učenika/ca za zdravu prehranu u školskoj kuhinji i povećati interes članova zajednice za sportske aktivnosti kroz zakup školsko-sportske dvorane.**

**Kroz izvannastavne aktivnosti i izvanučioničnu nastavu proširiti interese i znanje učenika/ca.**

**Planira se i u ovom planskom razdoblju nabavljati udžbenike iz sredstava državnog proračuna, a radne bilježnice iz sredstava općinskog proračuna.**

**NAZIV PROGRAMA: P14 OSNOVNOŠKOLSKO OBRAZOVANJE – DECENTRALIZACIJA**

**OPIS PROGRAMA: Unutar programa su organizirane aktivnosti i projekti: Redovna djelatnost OŠ – DEC, Investicijsko i tekuće održavanje u OŠ – DEC, Ulaganja u opremu osnovnog školstva – DEC.**

**CILJ PROGRAMA: Kroz redovne materijalne troškove škole koji se financiraju iz sredstava županijskog proračuna ( osnivač Bjelovarsko-bilogorska županija ), osigurati materijalnu osnovu za redovno funkcioniranje građevinskih objekata i opreme, kako kroz redovno održavanje, tako i kroz nabavu sredstava za rad i investicijsko održavanje građevinskih objekata. Planira se povećati upućivanje zaposlenika na stručna osposobljavanja.**

**Također se planira povećati materijalna osnova za redovan rad učitelja u nastavnom procesu.**

**NAZIV PROGRAMA: P15 OSNOVNOŠKOLSKO OBRAZOVANJE - IZNAD STANDARDA**

**OPIS PROGRAMA: Unutar programa organizirane su slijedeće aktivnosti i projekti: Županijska natjecanja OŠ, Kulturne i javne djelatnosti , Osiguranje školskih zgrada , Sufinanciranje e-tehničara, Školska shema, Školski medni dan, Erasmus+ i Pomoćnici u nastavi.**

**CILJ PROGRAMA: Planira se poticati učenike i omogućiti materijalnu osnovu za sudjelovanje učenika na županijskim natjecanjima u znanju.**

**Usluge e-tehničara su neophodne zbog održavanja CARNET mreže i IKT opreme u školi.**

**Školska shema je EU projekt kojim se omogućuje dostupnost mlijeka i voća u prehrani učenika/ca,**

**Školski medni dan je EU projekt kojim se učenicima 1. razreda poklanja staklenka meda.**

**Erasmus+ je projekt EU u području općeg odgoja i obrazovanja učenika/ca. Trajati će po planu do kraja ovog planskog razdoblja, a cilj je dodatno obrazovanje učitelja u inozemnim učilištima, kako bi svoje novo znanje prenijeli na svoja radna mjesta.**

**Pomoćnici u nastavi rade sa učenicima kojima je potrebna pomoć u nastavi. Ovaj projekt se financira iz EU fondova, iz državnog proračuna i županijskog proračuna, a planira se u 2024. godini, a u 2025. i 2026. se ne planira ( po uputi osnivača ).**

**ZAKONSKE I DRUGE PRAVNE OSNOVE: Za provođenje programa rada škole u kontekstu računovodsta, Financijski plan škole se predlaže u skladu sa Zakonom o proračunu, Uputi za izradu proračuna Bjelovarsko-bilogorske županije i dodijeljenim limitima od osnivača do kojih se mogu planirati sredstva.**

**RAZLOG ODSTUPANJA OD PROŠLOGODIŠNJIH PROJEKCIJA:**

**Za 2023. godinu usvojen je Financijski plan na sjednici Školskog odbora dana 21. 11. 2022. godine. Plan je uravnotežen, a sastavljen je u skladu sa limitima odobrenim od osnivača – Bjelovarsko-bilogorske županije – proračunska sredstva i planom vlastitih sredstava – vanproračunska sredstva.**

**Plan za 2024. godinu u dijelu proračunskih sredstava – DEC sredstava je predložen na osnovu usvojenog plana za 2023. godinu. Odstupanje za -5.230,00 € se odnosi na sredstva za pomoćnike/ce u nastavi koja su odobrena od osnivača do 30.06.2024., a u projekciji za 2025. i 2026. godine nisu odobrena. Odstupanje za iznos od -13.755,00 € je nastalo zbog toga što od strane osnivača nije odobren limit za ulaganje u nefinancijsku imovinu za 2024.- 2026. godinu, a u 2023. godini je odobren iznos za uređenje igrališta u PO Narta u iznosu od 17.255,00 €.**

**Plan za 2024. godinu u dijelu vanproračunskih sredstava odstupa u dijelu plana za prehranu učenika iz državnog proračuna, jer je od 1.1. 2023. uvedeno financiranje školskog obroka za sve učenike iz sredstava državnog proračuna po cijeni obroka 1,33 €, a do tada je cijena po obroku bila 0,66 Eurocenti. Pošto je Financijski plan za 2023. godinu usvojen u 11. mjesecu 2022. godine, u njemu nije bilo planirano financiranje iz državnog proračuna, nego iz uplata roditelja, iz EU fondova i županijskog proračuna.**

**Za 2023. godinu nije bio planiran projekt Erasmus+. Taj projekt je prihvaćen dana 31. 05. 2023. na temelju Poziva na podnošenje prijedloga za program Erasmus+. O tome smo dobili Obavijest od Agencije za mobilnost i programe EU . Zbog toga je nastalo odstupanje od Plana za 2023. godinu u visini doznačene akreditacije za 2023. godinu u iznosu od +15.016,00 €. Ovaj projekt se planira provoditi i u 2025. i 2026. godini.**

**OBRAZLOŽENJE PRENESENOG VIŠKA ILI MANJKA**

**Na kraju 2023. godine planira se ostvariti višak prihoda nad rashodima u iznosu od 15.016,00 €. Taj višak se odnosi na sredstva projekta Erasmus+, jer su sredstva uplaćena na račun škole u 2023. godini, a troškovi sudionika u projektu će se evidentirati nakon završene mobilnosti u 2024. godini.**

**U Ivanskoj, 27. 10. 2023.**

**Ravnateljica OŠ Ivanska**

**Sunčica Đuričić – Kocijan**